153:: Ciències socials:: Cultura:: Esports:: Justícia i dret:: Territori i paisatge:: El blog de les publicacions de la Generalitat:: Llibreria en línia de la Generalitat:: Cercador de publicacions
"Catalunya es va apropar a Europa actuant com ho fan els països més avançats del món: donant veu a uns ciutadans als qui no es considera menors d'edat perpetus..."
Extret del post de Marc Leprête sobre Una Europa sense Gaudí,
L'europeïtat de Catalunya i la catalanitat d'Europa [ + ]
Revista semestral amb articles originals d'estadística aplicada i metodologia estadística, investigació operativa, estadística oficial i biometria, editada per l'Idescat i publicada íntegrament en anglès.
Promou la publicació d'articles originals d'estadística aplicada i metodologia estadística, investigació operativa, estadística oficial i biometria, així com la recensió de llibres i altres publicacions en aquests àmbits.
Coeditada per l'Idescat, la Universitat Autònoma de Barcelona, la Universitat Politècnica de Catalunya, la Universitat de Barcelona, la Universitat de Girona, la Universitat Pompeu Fabra i la Universitat de Lleida.
Direcció General de Cultura Popular, Associacionisme Acció Culturals
Minuciosa i crítica edició a càrrec de Josep Crivillé, mort el 2012, de la partitura que ell mateix adquirí el 1964 al mercat de Sant Antoni de Barcelona.
El document musical es compon de la transcripció de 171 melodies i de l'estudi de context que el mateix Crivillé havia fet.
El Departament de Cultura, juntament amb DINSIC, publica ara aquest important document musical tal i com ell la va deixar i era el seu desig, conscients de l'interès que té per ell mateix i de la utilitat que pot tenir per als afeccionats en la música popular i tradicional.
Revista trimestral amb articles originals relacionats amb les ciències de l'activitat física i de l'esport, els àmbits professionals que se'n deriven i la promoció, en general, de la cultura esportiva.
Aquest número inclou, entre altres, articles sobre els continguts d'educació física a través de les imatges dels llibres de text d'educació primària, sobre la força per predir el rendiment i la lesionabilitat al bàsquet professional, o la relació entre el treball de força en sec i el treball de força a l'aigua en jugadors de waterpolo.
Subdirecció General de Medi Ambient
Publicació científica de recerca en el dret ambiental, adreçada a estudiosos de l'àmbit acadèmic i a professionals del dret dels àmbits privats i públic.
Aquesta publicació semestral pretén contribuir a divulgar el treball dels investigadors d'aquest àmbit científic arreu, així com ser una font d'informació de referència per a tots aquells interessats en aquesta matèria.
Quart catàleg de paisatge de Catalunya aprovat definitivament i publicat d'acord amb el Conveni europeu del paisatge, dedicat a les comarques gironines.
S'organitza en vuit blocs, precedits d'un preàmbul.
Identifica 26 unitats de paisatge, per a cadascuna de les quals es descriuen els elements naturals i humans que constitueixen el paisatge, l'evolució històrica, l'organització i dinàmica actual, l'expressió artística, els valors paisatgístics, les principals rutes i punts d'observació i gaudi del paisatge, una descripció de la possible evolució de la unitat, l'avaluació d'amenaces i oportunitats, i els objectius de qualitat paisatgística.